
 16.12.2015
 BG
 Официален вестник на Европейския съюз
 L 330/26
 РЕГЛАМЕНТ ЗА ИЗПЪЛНЕНИЕ (ЕС) 2015/2344 НА КОМИСИЯТА
 от 15 декември 2015 година
 за определяне на технически стандарти за изпълнение по отношение на валутите с ограничения в наличността на ликвидни активи в съответствие с Регламент (ЕС) No 575/2013 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (1), и по-специално член 419, параграф 4 от него,
 като има предвид, че:
 (1)
 В член 412, параграф 1 от Регламент (ЕС) No 575/2013 се определя изискване за ликвидно покритие, съгласно което институциите трябва да държат ликвидни активи, за да се гарантира, че те поддържат нива на ликвидни буфери, които са достатъчни за преодоляване на всяко възможно неравновесие между входящите и изходящите ликвидни потоци.
 (2)
 С Делегиран регламент (ЕС) 2015/61 на Комисията (2), приет по силата на член 460 от Регламент (ЕС) No 575/2013, се определя подробно изискването за ликвидно покритие.
 (3)
 Когато доказаните потребности от ликвидни активи с оглед на изискването за ликвидно покритие надхвърлят наличността на тези ликвидни активи в дадена валута, за тази валута се прилагат една или повече от дерогациите, посочени в член 419, параграф 2 от Регламент (ЕС) No 575/2013.
 (4)
 Поради това е необходимо да се определят валутите, които следва да се ползват от дерогация, и степента, в която съответната дерогация следва да бъде на разположение.
 (5)
 Оценката на Европейския банков орган (ЕБО) за доказаните потребности се основава на най-добрите налични данни, които компетентните органи бяха в състояние да предоставят, относно ликвидните активи в дадена валута и размера на ликвидните активи, които се търсят от други инвеститори и поради това не са на разположение за посрещане на потребностите на институциите от ликвидни активи.
 (6)
 ЕБО определи норвежката крона (NOK) за валута с ограничения в наличността на ликвидни активи. Това определение бе дадено преди влизането в сила на Делегиран регламент (ЕС) 2015/61, в който ЕБО оцени наличността на ликвидни активи в съответствие с международните стандарти, приети от Базелския комитет за банков надзор. В оценката е разгледан размерът ликвидни активи, които не се търсят от субекти извън приложното поле на Регламент (ЕС) No 575/2013, и този размер е съпоставен с потребностите на институциите въз основа на техните очаквани претеглени нетни изходящи парични потоци за следващите 30 дни, като са взети предвид таванът на входящите потоци, фактори, за които е вероятно да повлияят на недостига на ликвидни активи за период от три до пет години и цел от 110 % за изискването за ликвидно покритие.
 (7)
 Заключението от оценката на ЕБО е, че доказаните потребности от ликвидни активи надвишават наличността на ликвидни активи в NOK. Държавните дългови инструменти са едни от най-ликвидните активи, но в случая на Норвегия предлагането на норвежки държавни дългови инструменти е сравнително ограничено поради доброто състояние на бюджета. Макар